**Referat fra menighetsrådsmøte 11.12.2023**

**Tilstede:** Halvor Håkanes, Hilde Strøm, Inger Johanne Bjerve, Kristine Skree Kristiansen, Bjarte Hunnestad Og Bente Parmann Ilebekk (referent)

Invitert gjest til siste halvdel av møtet Anne Feldberg

**Agenda:**
**Godkjenning av innkalling.**
- Innkalling godkjent

**Godkjenning av referat fra forrige møte.**- Referat fra forrige møte ble godkjent.

**Sak nr. 9 (i nytt menighetsråd 2023) Gry Skurdal ønsker å slippe ansvaret for å ordne med kirkeverter, etter å ha hatt dette i mange år. Finne erstatning for henne!** Inger Johanne Bjervetok på seg oppgaven med å sette opp liste og ordne med kirkeverter.

**Sak nr. 10 (nytt m.r. 2023) Sette opp offerliste for 2024.**

Menighetsrådet gikk for å prioritere noe lokalt og samtidig rette blikket utover. De organisasjonene som da ble nevnt var «Leger uten grenser», «Kirkens bymisjon» og vår lokale «Ressurskafeen», menighetens arbeid, spesifisert som jubileum eller orgelsak etc. Det settes opp liste for ofringer når vi har fått gudstjenestelisten for det kommende året.

**Sak nr. 11 (nytt m.r. 2023) Nesodden menighetshus**

Øyvind Strøm og husstyret har mottatt tilbud om brannteknisk tilstandsanalyse for bygget til en fastpris på 30 000,- eks mva. fra «Firesafe AS». Menighetsrådet godkjenner henvisningen på 30 000,- for å kunne lukke avviket.

**Sak nr. 12 (nytt m.r.2023) Orientering fra sognepresten.**

Mange sykmeldinger har gjort det nødvendig å styrke bemanningen med en 40% stilling. Stillingen er besatt av Elisabeth Belsten. Kristine Kristiansen overtar ansvar for konfirmantene. Kristiansen informerte også om gudstjenestelisten som lages for et år om gangen og ny prest i Skoklefall.

**Sak nr. 13 (nytt m.r. 2023) Orientering fra kirkekontoret**.
 Det presiseres at totalt antall tillatte i Nesodden kirke er 130.

Menighetsrådet fikk også informasjon om stram økonomi i kommunen både i 2024 og 2025, noe som vil påvirke budsjett for 850 -års jubileet.

**Sak nr. 14 (nytt m.r.2023) Orientering fra Fellesrådsmøte**

Det nye Fellesrådet ble konstituert. Kirkevergen presenterte seg og fortalte litt om tidligere arbeidserfaringer og bakgrunn. De nye rådsmedlemmene presenterte seg selv og bakgrunnen for at de stilte til valg.

Pål-Erik Plaum ble valgt til leder og Torill Gjerpe Hansen til nestleder.

**Sak nr.15 (nytt m.r.2023) Sette datoer for menighetsrådsmøter fram til sommeren.**

 Følgende datoer ble valgt for første halvår:

 Mandag 15/1 Tirsdag12/3 Mandag 13/5

 Mandag 12/2 Mandag 15/4 Onsdag 12/6

 Møtetid 19- 21

**Sak nr. 16 (nytt m.r. 2023) Kirkejubileet** .

Vår ønskede prosjektleder Anne Felberg fortalte om egne og prosjektgruppens ideer og ønsker for jubileet.

Hun skisserte spennende tanker, og var svært inspirerende. Hvordan få med lag, organisasjoner og profesjonelle, og prøve å nå hele Nesoddens befolkning. Både de som har et nært forhold til kirken, og de som ikke har det.

Hun gikk i detaljer i det skjemaet med ideer som hun har skrevet, og som Halvor sendte ut til menighetsrådsmedlemmene før møtet mandag 11.12.

"Gangdagen", der presten gikk rundt og velsignet jordene og grøden, og andre tablåer for eksempel en gudstjeneste der presten preket i opptil tre timer, og folk både sovnet, og laget en del leven. Gangdagen f.eks. på prestegårdsjordet, og ellers i nærmiljøet rundt kirken.

 Ro-konkurranse fra Oppegård til Nesodden (vannveien var den viktigste veien - og det som knyttet sammen i tidligere tider).

Opplevelsesløyper / pilgrimsvandringer langs kirkestien Gjøfjell/ Nesodden.

Orgelkonserter på nytt orgel. f.eks. 12 timers orgelkonsert med mange organister jamfør Ultimafestivalen i fjor. Folk kommer og går, og det spilles nesten hele tiden. Dette i tillegg til annen musikk for eksempel i samarbeid med Kantorissimo. Konserter med jubileumstema........

Det er Nesodden menighet som "eier" 850 årsjubileet, men det må skje i kommunikasjon med kirkekontor, kirkeverge, Fellesråd og kommune, og de andre to sognene på Nesodden, Gjøfjell og Skoklefall, for å forankre dette som hele Nesoddens jubileum, hvis en skal få dette til!

Halvor tar kontakt med kirkevergen for møte, både om Anne Felbergs rolle og avtale. Og om andre praktiske ting som invitasjon til kongehus og andre som bør få invitasjon til jubileumsgudstjeneste 21.09.2025

**Sak nr. 17 (nytt m.r. 2023) Eventuelt**
 -Menighetsrådet vedtok dato for jubileumsfesten/messen som ble satt til 21/9-2025

 -Halvor tar kontakt med Kirkekontoret om det ovennevnte.

 - Halvor sender oppdatert liste over vakter til «Åpen kirke» etter jul.

- Kristiansen ønsker en avklaring av benevning for de forskjellige gudstjenestetypene slik at besøkende vet hva de går til. Hun introduserer begrepet «gudstjenester med åpning for dåp (en dåp)» og »separat

 dåpshandling ».

- Det kom inn 32 000,- på julemessen i Menighetshuset. Takk til de ansvarlige for innsatsen!

- Menighetsrådet vedtar å slippe ventende gjester til gudstjenestene inn en halv time før når det er behov for det. Spesielt første gudstjeneste på julaften og ellers i vinterhalvåret.

-Det kom forslag om at man under kunngjøringene kunne oppfordre folk til å melde seg som klokkere ( til kirkekontoret) eller kirkeverter ( til Inger Johanne Bjerve).

Referent

Bente Parmann Ilebekk